Dieselmaster Ute Pack 200L | Polymaster
Dieselmaster Ute Pack 200L quantity
DTP200 – Diesel Ute Frame
To order a ute pack frame quote DM200MF 80 000 mense in Makhanda al 6 dae sonder water | Netwerk24
Deur Lynn Williams 10 Februarie 2019 20:31
Dr. Imtiaz Sooliman Foto: Argief
Die grootskaalse watertekort op Makhanda (Grahamstad) het ’n krisispunt bereik met meer as 80 000 mense wat al ses dae lank sonder lopende water is. Die Rhodes-Universiteit sal moontlik sy deure moet sluit indien die probleem voortduur.
Die meeste van die 80 000 mense wat geraak word, woon in Makhanda-Oos, terwyl inwoners van 19 strate in Makhanda-Wes ook sonder water sit.
Die Setlaarsdam, wat water voorsien aan dorpenaars, is slegs 13% vol, maar water sal weens die slik nie uit die laaste 10% gepomp kan word nie.
Die Waainek-watersuiweringsaanleg, wat water vanaf die kleiner Howiesonspoort-dam kry, het weens ’n elektriese fout die afgelope paar dae ook probleme gehad met die hoeveelheid water wat dit kan pomp.
Weens die watervlak van die Howiesonspoort-dam wat daagliks skerp daal, gaan dié watersuiweringsaanleg, wat die westelike deel van die dorp daagliks van 8 megaliter water voorsien, in alle waarskynlikheid moet toemaak.
Watertenke is na die gebiede geneem wat geraak word en gebottelde water word ook voorsien, maar dit is nie genoeg nie.
Luidens die munisipaliteit se Facebook-blad is planne beraam om water vanaf die James Kleynhans-watersuiweringsaanleg te pomp, wat sy water vanaf die Glen Melville-dam kry. Die Glen Melville-dam kry op sy beurt water vanaf die Oranje-Visrivier-skema.
Dié plan het egter gesneuwel, want die groot hoeveelheid modder wat vanaf die Oranje-Visrivier-skema in die dam vrygelaat is, het die munisipaliteit genoodsaak om die James Kleynhans-aanleg te sluit.
Inwoners het Saterdag uit desperaatheid vir Gift of the Givers om hulp gevra. Dr. Imtiaz Sooliman, stigter, het Sondag bevestig hul trokke in Kaapstad, Johannesburg en Durban word op die oomblik met water gelaai.
“Soos ek nou met jou praat, is ons besig om water te laai. Die stadsbestuurders het bevestig daar is ’n krisis, so ons trokke ry binnekort na Makhanda met honderde tonne gebottelde water.”
Die Makhanda-waterkrisiskomitee het inwoners in die weste gevra om daagliks net 25 liter water per persoon te gebruik.
Dr. Sizwe Mabizela, visekanselier van die Rhodes-Universiteit, het gewaarsku die tekort aan redelike waterbronne kan hulle noop om die universiteit te sluit.
Gugile Nkwinti, minister van water en sanitasie, het Makhanda in Januarie besoek. Het het met Mabizela en ander rolspelers vergader om die uitdagings met die voorsiening van water te bespreek.
Meer oor: Makhanda | Droogte | Water | Waterkrisis